SL Uradni list Evropske unije C 110/30

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Obvestilo o zahtevku za izključno dovoljenje za iskanje tekočih in plinastih ogljikovodikov, imenovano dovoljenje „Permis de Saint Griède“)

(Besedilo velja za EGP)

(2007/C 110/14)

Z zahtevkom z dne 13. marca 2006 sta družba Gas2Grid Limited, s sedežem na naslovu Level 14, 19-31 Pitt Street, NSW 2000, Sydney (Avstralija), in družba Gippsland Offshore Petroleum Limited, s sedežem na naslovu Level 7, 530 Little Collins Street, VIC 3000, Melbourne (Avstralija), za obdobje petih let zaprosili za izključno dovoljenje za iskanje tekočih in plinastih ogljikovodikov, imenovano „Permis de Saint Griède“, na območju velikosti približno 2 184 kvadratnih kilometrov, ki pokriva del departmajev Gers, Landes, Pyrénées-Atlantiques in Hautes-Pyrénées.

Meje območja, za katero velja to dovoljenje, določajo loki poldnevnikov in vzporednikov, ki eno za drugo povezujejo točke, katerih zemljepisne koordinate so navedene spodaj, pri čemer je izhodiščni poldnevnik tisti, ki poteka skozi Pariz.

Točke Zemljepisna dolžina Zemljepisna širina A 2,90 Z.z.d. 48,80 S.z.š. B 2,70 Z.z.d. 48,80 S.z.š. C 2,70 Z.z.d. 48,70 S.z.š. D 2,60 Z.z.d. 48,70 S.z.š. E 2,60 Z.z.d. 48,50 S.z.š. F 2,40 Z.z.d. 48,50 S.z.š. G 2,40 Z.z.d. 48,40 S.z.š. H 2,30 Z.z.d. 48,40 S.z.š. I 2,30 Z.z.d. 48,30 S.z.š. J 2,20 Z.z.d. 48,30 S.z.š. K 2,20 Z.z.d. 48,10 S.z.š. L 2,70 Z.z.d. 48,10 S.z.š. M 2,70 Z.z.d. 48,15 S.z.š. N 2,67 Z.z.d. 48,15 S.z.š. O 2,67 Z.z.d. 48,20 S.z.š. P 2,70 Z.z.d. 48,20 S.z.š. Q 2,70 Z.z.d. 48,22 S.z.š. R 2,73 Z.z.d. 48,22 S.z.š. S 2,73 Z.z.d. 48,20 S.z.š. T 2,80 Z.z.d. 48,20 S.z.š. U 2,80 Z.z.d. 48,33 S.z.š. V 2,75 Z.z.d. 48,33 S.z.š. W 2,75 Z.z.d. 48,37 S.z.š. X 2,77 Z.z.d. 48,37 S.z.š. Y 2,77 Z.z.d. 48,38 S.z.š. Z 2,80 Z.z.d. 48,38 S.z.š. AA 2,80 Z.z.d. 48,39 S.z.š. AB 2,90 Z.z.d. 48,39 S.z.š. AC 2,90 Z.z.d. 48,50 S.z.š. AD 2,93 Z.z.d. 48,50 S.z.š. AE 2,93 Z.z.d. 48,51 S.z.š. AF 3,05 Z.z.d. 48,51 S.z.š. AG 3,05 Z.z.d. 48,50 S.z.š. AH 3,10 Z.z.d. 48,50 S.z.š. AI 3,10 Z.z.d. 48,60 S.z.š. AJ 2,90 Z.z.d. 48,60 S.z.š.

Območje iz tega zahtevka deloma sovpada z območjem iz zahtevka „Tarbes Val d'Adour“, objavljenega v UL C 122, 23.5.2006, str. 13, in z območjem iz zahtevka „Ger“, objavljenega v UL C 142, 17.6.2006, str. 2, deloma pa je zunaj obeh območij. To obvestilo o javnem razpisu se nanaša le na ta zunanji del. Njegove meje določajo loki poldnevnikov in vzporednikov, ki eno za drugo povezujejo točke, katerih zemljepisne koordinate so navedene spodaj, pri čemer je izhodiščni poldnevnik tisti, ki poteka skozi Pariz.

Točke Zemljepisna dolžina Zemljepisna širina A 2,90 Z.z.d 48,80 S.z.š B 2,70 Z.z.d 48,80 S.z.š C 2,70 Z.z.d 48,70 S.z.š D 2,60 Z.z.d 48,70 S.z.š E 2,60 Z.z.d 48,50 S.z.š F 2,40 Z.z.d 48,50 S.z.š G 2,40 Z.z.d 48,40 S.z.š H 2,30 Z.z.d 48,40 S.z.š I 2,30 Z.z.d 48,30 S.z.š J 2,20 Z.z.d 48,30 S.z.š K 2,20 Z.z.d 48,10 S.z.š L 2,30 Z.z.d 48,10 S.z.š M 2,30 Z.z.d 48,20 S.z.š N 2,40 Z.z.d 48,20 S.z.š O 2,40 Z.z.d 48,30 S.z.š P 2,70 Z.z.d 48,30 S.z.š Q 2,70 Z.z.d 48,50 S.z.š R 2,80 Z.z.d 48,50 S.z.š S 2,80 Z.z.d 48,60 S.z.š T 2,90 Z.z.d 48,60 S.z.š

Oddaja zahtevkov

Vlagatelji začetnega in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 4, 5 in 6 odloka 2006-648 z dne 2. junija 2006 o rudarskih pravicah in pravicah podzemnega skladiščenja. (Journal officiel de la République Française, 3. junij 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s podrobnimi pravili, povzetimi v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenimi z odlokom št. 2006-648 z dne 2. junija 2006 o rudarskih pravicah in o pravicah podzemnega skladiščenja.

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnem in konkurenčnih zahtevkih bodo sprejete v dveh letih po datumu, ko francoski organi prejmejo začetni zahtevek, najpozneje pa 13. marca 2008.

Pogoji in zahteve za izvajanje dejavnosti in njeno prenehanje

Vlagatelji zahtevkov naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française, 3. junij 2006).

Vse dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33) 144 97 05 70].

Zgoraj omenjene zakonske in druge določbe so na voljo na spletni strani: http:// www.legifrance.gouv.fr.